Missatge: Estem buscant cançons i poesies de contingut feminista o que si més no parlen de les dones. De moment tenim: Divisa de Maria Mercé Marçal Vigila de Sant Gatxo Recorda respirar de Feliu Ventura Maternitat de Marc Granell i també la versió d'Obrint Pas, Esperant En tus carnes de Non Servium I seguim buscant... així que si en sabeu algun ens faríeu un gran favor... Bé, gràcies per avançat
Emocions: anticipation
joy

Resposta: L'Elionor (del llibre 'La Fàbrica'), de Miquel Martí i Pol L'Elionor tenia catorze anys i tres hores quan va posar-se a treballar. Aquestes coses queden enregistrades a la sang per sempre. Duia trenes encara i deia: "sí, senyor" i "bones tardes". La gent se l'estimava, l?Elionor, tan tendra, i ella cantava mentre feia córrer l'escombra. Els anys, però, a dins la fàbrica es dilueixen en l'opaca grisor de les finestres, i al cap de poc l'Elionor no hauria pas sabut dir d'on li venien les ganes de plorar ni aquella irreprimible sensació de solitud. Les dones deien que el que li passava era que es feia gran i que aquells mals es curaven casant-se i tenint criatures. L'Elionor, d'acord amb la molt sàvia predicció de les dones, va créixer, es va casar i va tenir fills. El gran, que era una noia, feia tot just tres hores que havia complert els catorze anys quan va posar-se a treballar. Encara duia trenes i deia: "sí, senyor", i "bones tardes".
Emocions: sadness, no emotion